идват от третите държави или региони от тях, изброени в колона 1 от таблицата в част 1 от приложение I към Регламент (ЕО) No 119/2009.
 Член 16
 Списък на третите държави или региони от тях, от които е разрешено въвеждането в Съюза на обработени суровини за производството на желатин и колаген
 1.Въвеждането в Съюза на пратки от обработени суровини за производството на предназначени за консумация от човека желатин и колаген, получени от говеда, овце, кози, свине и еднокопитни животни, се разрешава само ако те идват от третите държави, изброени в колона 1 от таблицата в част 1 от приложение II към Регламент (ЕС) No 206/2010, или от Южна Корея, Малайзия, Пакистан или Тайван.
 2.Въвеждането в Съюза на пратки от обработени суровини за производството на предназначени за консумация от човека желатин и колаген, получени от домашни птици, се разрешава само ако те идват от третите държави, изброени в колона 1 от таблицата в част 1 от приложение I към Регламент (ЕО) No 798/2008, или от Тайван.
 3.Въвеждането в Съюза на пратки от обработени суровини за производството на предназначени за консумация от човека желатин и колаген, получени от рибни продукти, се разрешава само ако те идват от третите държави или региони от тях, изброени в приложение II.
 4.Въвеждането в Съюза на пратки от обработени суровини за производството на предназначени за консумация от човека желатин и колаген, получени от животни от семейство зайци и от диви сухоземни бозайници, различни от копитни животни, се разрешава само ако те идват от третите държави или региони от тях, изброени в колона 1 от таблицата в част 1 от приложение I към Регламент (ЕО) No 119/2009.
 5.Въвеждането в Съюза на пратки от обработени суровини за производството на предназначени за консумация от човека желатин и колаген, посочени в раздел XIV, глава I, точка 4, буква б), подточка iii) от приложение III към Регламент (ЕО) No 853/2004, се разрешава само ако те идват от третите държави или региони от тях, от които е разрешено въвеждането на суровини, получени от посочените стоки, в съответствие с член 15 от настоящия регламент.
 Член 17
 Списък на третите държави или региони от тях, от които е разрешено въвеждането в Съюза на мед и други пчелни продукти
 Въвеждането в Съюза на пратки от предназначени за консумация от човека мед и други пчелни продукти се разрешава само ако те идват от третите държави, включени в колона „Държава“ в приложението към Решение 2011/163/ЕС на Комисията
 20
 и за които в колона „Мед“ в посоченото приложение е поставен знак „X“.
 Член 18
 Списък на третите държави или региони от тях, от които е разрешено въвеждането в Съюза на някои силно рафинирани продукти
 Въвеждането в Съюза на пратки от предназначени за консумация от човека силно рафинирани хондроитин сулфат, хиалуронова киселина, други продукти от хидролизиран хрущял, хитозан, глюкозамин, сирище, ихтиокол и аминокиселини се разрешава само ако те идват от следните трети държави или региони от тях:
 1.за суровини, получени от копитни животни — третите държави, изброени в колона 1 от таблицата в част 1 от приложение II към Регламент